

## Д О К Л А Д

от дейността на комисия, назначена със заповед №8121нт-239/24.03.2020 г., изм. със заповед № 8121нт-348/26.03.2020г, изм. със заповед № 8121нт-253/01.04.2020г., изм. със заповед № 8121нт-366/04.06.2020г., изм. със заповед № 8121нт-382/11.06.2020г. за назначаване на оценителна комисия за оценка на предефиниран проект №2 с предмет: „Повишаване на административния капацитет на компетентните органи в областта на убежището и миграцията“, код на процедурата – BGHOMEAFFAIRS-1.002, програма „Вътрешни работи“, Норвежки финансов механизъм (НФМ) 2014-2021 г., кандидат – Държавна агенция за бежанците при Министерския съвет на Република България (ДАБ при МС), партньори по проекта- Главна дирекция „Гранична полиция“- МВР (ГДГП), Дирекция „Миграция“- МВР (ДМ), Национална полицейска служба по имиграция (NPIS)(партньор-донор).

**І. Оценителна комисия в състав:**

**Председател с право на глас:**

1. Даниела Маринова Мартинова – главен експерт (подбор на проекти и поръчки) в отдел „Програми и проекти“ при дирекция „Международни проекти“ – МВР, с квалификация: магистър „Икономист- информатик“.

**Членове с право на глас:**

1. Десислава Ганчова Василева – главен експерт в отдел „Предварителен контрол и нередности“ при дирекция „Международни проекти” – МВР, с квалификация: магистър „Международни икономически отношения“.

2. Людмила Любомирова Велинова, на длъжност: главен експерт (финансова верификация) в отдел „Мониторинг, верификация и плащания” при дирекция „Международни проекти” – МВР, с квалификация: магистър „Счетоводство и контрол“.

**Резервни членове на комисията:**

1. Елеонора Емилова Стефанова – държавен експерт (подбор на проекти и поръчки) в отдел „Програми и проекти“ при дирекция „Международни проекти“ – МВР, с квалификация: магистър „Право“.

2. Цветелина Стефанова Пейчинова- Стоева– главен юрисконсулт в отдел „Предварителен контрол и нередности“ при дирекция „Международни проекти“ – МВР, с квалификация: магистър . „Право“.

3. Станислава Михайлова Велкова- на длъжност: главен експерт (финансова верификация) в отдел „Мониторинг, верификация и плащания” при дирекция „Международни проекти” – МВР, с квалификация: магистър „Счетоводство и контрол“.

**Наблюдател без право на глас:**

1. Аделина Любомирова Везенкова- държавен експерт в отдел „Наблюдение и анализи“, дирекция „Централно координационно звено“ при Министерския съвет, с квалификация: магистър „Право“.

Място на провеждане на заседанията: заседанията на комисията се проведоха чрез използване на електронна платформа за видео разговори, предвид че членовете на комисията работят от разстояние в домашна среда съгласно заповед № 8121з-341/24.03.2020г., изменена със заповед № 8121з-496/14.05.2020г. на министъра на вътрешните работи и заповед № 8121нт-244/25.03.2020г., изменена със заповед № 8121нт-324/14.05.2020г. на директора на дирекция „Международни проекти“- МВР във връзка с извънредното положение в страната и обявената извънредна епидемична обстановка.

**ІI. Резултати от работата на комисията:**

На 24.03.2020 г. назначената комисия е започнала работа като председателят e запознал членовете с техните задължения, съгласно заповедта за назначаване на комисията, приложимите разпоредби на нормативната уредба в областта на Норвежкия финансов механизъм 2014-2021 г. и Системите за управление и контрол на изпълнението на програма „Вътрешни работи“ на НФМ 2014-2021 г. (СУК по НФМ), одобрени от ръководителя на Програмния оператор по НФМ – заместник-министъра на вътрешните работи, на 05.02.2019 г.

Председателят на оценителната комисия е създал оценителна сесия в Информационна система за управление и наблюдение на средствата от ЕС в България 2020 (ИСУН 2020). Същият е обявил, че по гореописаната процедура за предоставяне на БФП до крайния срок за подаване на проектното предложение – 23:59 часа на 23.03.2020 г. е получено такова от ДАБ при МС с номер и наименование: BGHOMEAFFAIRS-1.002-0001 „Повишаване на административния капацитет на компетентните органи в областта на убежището и миграцията“. Час и дата на получаване: 23.03.2020 г. в 12:51 часа.

Председателят, членовете на комисията и наблюдателя без право на глас, след като са се запознали с регистъра за получаване на проектните предложения, са подписали декларации за поверителност, безпристрастност и липса на конфликт на интереси – Приложение 5.1 към СУК по НФМ, както и декларация за съгласие за събиране, съхраняване, обработване и предоставяне на лични данни. Проверката за конфликт на интереси по отношение на председателя е извършена от членовете на оценителната комисия с право на глас, а по отношение на членовете с право на глас – от председателя.

Председателят на комисията е изпратил на 25.03.2020г. по електронна поща, в електронен вариант проектното предложение по ПДП №2 на български и английски език на външния оценител за оценка, изпълнител по договор УРИ 812108-37/20.06.2019 г. за предоставяне на услуга с предмет: „Извършване на външна независима оценка на подадени в рамките на Програма „Вътрешни работи“, Норвежки финансов механизъм (НФМ) 2014-2021 г. предварително дефинирани проекти“ – „ЕКОРИС САУТ ИЙСТ ЮРОП“ ЕООД, ЕИК 175129426., съгласно т.5.2 „Процедура за оценка на предефинирани проекти“ от одобрени Системи за управление и контрол на изпълнението на програма „Вътрешни работи“, Норвежки финансов механизъм 2014-2021 г. От страна на „ЕКОРИС САУТ ИЙСТ ЮРОП“ ЕООД са представе подписани декларация за поверителност, безпристрастност и липса на конфликт на интереси – Приложение 5.1 към СУК по НФМ, както и декларация за съгласие за събиране, съхраняване, обработване и предоставяне на лични данни.

На 14.04.2020г. ЕКОРИС САУТ ИЙСТ ЮРОП ЕООД предаде с писмо УРИ 812100-5761/14.04.2020г. в ДМП- МВР доклад от оценката на ПДП 2 на български и английски език, от който оценителната комисия е получила електронно копие.

След получаване на доклада комисията е започнала оценка на проектното предложение.

При оценката на проектното предложение, оценителната комисия е констатирала пропуски и несъответствия с предварително оповестените изисквания по горепосочената процедура за предоставяне на БФП. В резултат, е изпратено искане за отстраняване на нередовности и непълноти с комуникация до кандидата – ДАБ при МС чрез ИСУН 2020 на 21.04.2020 г. със срок за отговор 30.04.2020 г. Констатираните нередовности в проектното предложение са били по отношение на резултати, дейности, индикатори и други технически такива. При извършване на оценката по ПДП №2, оценителната комисия е взела под внимание доклада на външния оценител ЕКОРИС САУТ ИЙСТ ЮРОП ЕООД за извършената работа. Всички коментари от доклада на външния оценител са отразени в комуникацията към бенефициента.

На 30.04.2020 г. кандидатът е представи коригирано проектно предложение и приложения към него. Част от коментарите на комисията от 21.04.2020 г. не са били отразени, предвид което комисията е изпратила нова комуникация на 12.05.2020 г. със срок за отговор 20.05.2020 г.

На 20.05.2020 г. е постъпило коригирано проектно предложение. След запознаване с проекта, комисията е установила, че са налице технически пропуски и несъответствия в проектното предложение, което е наложило изпращането на нова комуникация на 26.05.2020г. със срок за отговор 01.06.2020г.

В указания срок е постъпил отговор от кандидата. Част от коментарите не са били отразени. В тази връзка, на 04.06.2020г. е изпратена отново комуникация до кандидата, със срок за отговор 09.06.2020г. Междувременно администраторът на сесия в ИСУН 2020- Даниела Мартинова е нанасяла три пъти служебна редакция на проектното предложение в раздел 12.

Поради ползване на отпуск за временна неработоспособност председателят на оценителната сесия и администратор на сесията в ИСУН 2020- Даниела Мартинова е заменена от резервен член Елеонора Стефанова. Същата подписа декларация за поверителност, безпристрастност и липса на конфликт на интереси – Приложение 5.1 към СУК по НФМ, както и декларация за съгласие за събиране, съхраняване, обработване и предоставяне на лични данни. Елеонора Стефанова деактивира правата на Даниела Маринова като член на комисията (председател) и съответно като администратор на оценителната сесия. На Елеонора Стефанова бяха дадени права на член на комисията (председател) в ИСУН 2020, както и на администратор на сесията, беше разпределен оценителен лист В резултат оценителният лист на Даниела Мартинова в ИСУН 2020, с резултатите от оценката й на проектното предложение към 09.06.2020г. беше анулиран.

На 09.06.2020г. постъпи отговор от кандидата. Комисията в състав Елеонора Стефанова, Десислава Василева и Людмила Велинова разгледа коригираното проектно предложение, при което установи, че все още са налице нередовности и непълноти, поради което на 10.06.2020г. беше изпратена отново комуникация до кандидата, със срок за отговор 15.06.2020г.

В указания срок постъпи отговор от кандидата. Комисията подробно разгледа коригираното проектно предложение, както и допълнително представените документи, получени на 15.06.2020 г. Комисията разгледа и английската версия на проектното предложение, при което констатира, че същата е идентична с българската версия.

Комисията констатира, че след многократните корекции на проекта, подписаното от бенефициента и тримата партньори по проекта партньорско споразумение, което е приложено към проектното предложение не е в пълно съответствие с окончателния вариант на проектното предложение. Разминаванията са по отношение на разпределение на бюджета между партньорите, както и обема на предвидените за изпълнените дейности от партньорите. В тази връзка комисията единодушно реши, че същото ще бъде обект на корекции на етап подписване на договор за финансиране, предвид технологичното време, което е необходимо за съгласуване на споразумението от всички страни, и най- вече по отношение на партньора NPIS (партньор-донор).

С оглед гореизложеното, комисията единодушно реши, че проектното предложение покрива всички критерии за административно съответствие и допустимост и техническа и финансова оценка.

Всеки член на оценителната комисия попълни индивидуална таблица за оценка на проектното предложение в ИСУН 2020.

В ИСУН 2020 беше извършено класиране на проектното предложение с наименование и номер: BGHOMEAFFAIRS-1.002-0001 „Повишаване на административния капацитет на компетентните органи в областта на убежището и миграцията“.

Пълният текст на комуникацията, водена от страна на комисията за оценка на гореописаното проектно предложение и кандидата по процедура за предоставяне на БФП– ДАБ при МС, както и коригираното проектно предложение (на български и английски език) се съдържат в ИСУН 2020.

Във връзка с гореизложеното, комисията предлага по процедура за предоставяне на безвъзмездна финансова помощ с наименование: BGHOMEAFFAIRS-1.002 „Повишаване на административния капацитет на компетентните органи в областта на убежището и миграцията“ да бъде одобрено за финансиране следното проектно предложение:

1. BGHOMEAFFAIRS-1.002-0001 „Повишаване на административния капацитет на компетентните органи в областта на убежището и миграцията“ на стойност 2 813 306.84 лв.

Дата на изготвяне на настоящия оценителен доклад: 17.06.2020 г.

Оценителният доклад и цялата документация от процедурата се предават на директора на дирекция „Международни проекти“ –МВР, в качеството си на упълномощен представител на Програмния оператор за управление на средства по програма „Вътрешни работи“, финансирана от Норвежки финансов механизъм 2014-2021 г., съгласно заповед №8121з-1240/04.10.2018 г., изменена със заповед № 8121з-1124/10.10.2019 г .на министъра на вътрешните работи, за вземане на решение.

ПРИЛОЖЕНИЯ:

1.Заповед 8121нт-254/01.04.2020 г. за назначаване на оценителна комисия за оценка на предефиниран проект № 2 BGHOMEAFFAIRS-1.002 „Повишаване на административния капацитет на компетентните органи в областта на убежището и миграцията“, ведно със всички изменения- заповед № 8121нт-348/26.03.2020г, заповед № 8121нт-253/01.04.2020г., заповед № 8121нт-366/04.06.2020г., заповед № 8121нт-382/11.06.2020г. - електронно копие.

2.Декларации за поверителност, безпристрастност и липса на конфликт на интереси (Приложение 5.1 към СУК по НФМ) на председателя, членовете на комисията и наблюдателя, попълнени, подписани и датирани – сканирани копия.

3.Декларация за събиране, съхраняване, обработване и предоставяне на лични данни- сканирани копия.

4. Писмо УРИ 812100-5761/14.04.2020г. от ЕКОРИС САУТ ИЙСТ ЮРОП ЕООД ведно с доклад от оценката на ПДП 2 на български и английски език.

|  |  |
| --- | --- |
| Председател:  Членове:  1.  2. | Директор на дирекция „Международни проекти“–МВР  (дата на получаване на доклада)  (дата на утвърждаване на доклада) |